Lav et referat af nedenstående tekst:

Tekst:
En personer skal udføre to personers arbejde, når DSB indfører enmandsbetjente tog i Nordjylland. Det kommer til at ske på strækningen Aalborg-Frederikshavn og Lindhold-Skørping fra midten af december 2016. Togene på strækningen bliver de samme, nemlig IC4, IC3 og MR tog, men der er ikke længere en togfører på toget. Lokomotivføreren overtager en del af togførerens arbejde, især får personen ansvaret for sikkerheden på perronen. Dog skal lokomotivføreren ikke tjekke billetter, mens toget kører. Der vil i stedet blive udøver stikprøvekontrol, sådan som man kender det fra eksempelvis s-tog, som i øvrigt også er betjent af en enkelt ansat. Spareøvelse At indføre enmandsbetjente tog på flere strækninger i hele landet, er en del af en større sparreøvelse som DSB kalder et "Sundt DSB". DSB skærer 1000 medarbejdere ned i alt. Og de enmandsbetjente tog gør togføreren overflødige på strækningerne. Men ifølge Anette Haugaard, chef for togpersonale i DSB, er der ingen medarbejdere, der mister sit job. I stedet venter DSB, at nedskæringen går op med alle dem, der går på efterløn og pension. - Der er naturlig afgang på grund af alder, og dermed kan vi genbesætte stillingerne, siger Anette Haugaard. Sikkerheden er godkendt Det har taget to år, før DSB kunne få sikkerhedsgodkendt spareøvelsen. Det er lokomotivføreren på stedet, der er ansvarlig for sikkerheden. Derfor har DSB inddraget Bygge- og Trafikstyrelsen i forhold til at få sikkerhedsgodkendt de enmandsbetjente tog. - Det er vigtigt at sige, at DSB kører med enmandsbetjente tog på mange strækninger i dag, hvor sikkerheden er i orden, siger Anette Haugaard, chef for togpersonale i DSB. Hos Dansk Jernbaneforbund anerkender man, at der ikke er så mange passagerer på strækningen, og derfor har man ifølge Carsten Jokumsen, kommunikationsansvarlig hos Dansk Jernbaneforbund, lavet en sikkerhedsmæssig ordentlig aftale med DSB i forhold til enmandsbetjente tog, men tilfredsheden er ikke i top. - Det er ærgerligt at politikerne nedprioriterer trygheden og sikkerheden hos passagererne, siger Carsten Jokumsen. Overgangen til énmandsbetjente tog er en indledende øvelse inden Nordjyske Jernbaner overtager driften af tog i Nordjylland i 2017

Referat:
Lokomotivfører og togfører bliver slået sammen til én stilling, når DSB indfører enmandsbetjente tog i december 2016